กฎกระทรวงกฎกระทรวงกำหนดบริเวณห้ามก่อสร้างหรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายในพื้นที่บางส่วนในท้องที่อำเภอบางน้ำเปรี้ยวอำเภอบางคล้า อำเภอราชสาส์นอำเภอพนมสารคามอำเภอเมืองฉะเชิงเทรา อำเภอบ้านโพธิ์ อำเภอแปลงยาวและอำเภอบางปะกงจังหวัดฉะเชิงเทราพ.ศ.๒๕๕๒[๑] อาศัยอำนาจตามความในมาตรา ๕ (๓)แห่งพระราชบัญญัติควบคุมอาคาร พ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ให้กำหนดพื้นที่ในบริเวณที่วัดจากเขตทางทั้งสองข้างของทางหลวงแผ่นดินหมายเลข๓๐๔ ออกไปข้างละ ๕๐ เมตร โดยเริ่มจากเส้นแบ่งเขตจังหวัดฉะเชิงเทรากับกรุงเทพมหานครฟากตะวันออก ซึ่งอยู่ในท้องที่อำเภอบางน้ำเปรี้ยว และอำเภอเมืองฉะเชิงเทราจังหวัดฉะเชิงเทรา ไปทางทิศตะวันออก ตามแนวทางหลวงแผ่นดินหมายเลข ๓๐๔จนจดเส้นแบ่งเขตจังหวัดฉะเชิงเทรา กับจังหวัดปราจีนบุรี ฟากใต้ซึ่งอยู่ในท้องที่อำเภอพนมสารคาม จังหวัดฉะเชิงเทรา ไปทางทิศตะวันตกเฉียงใต้ตามแนวทางหลวงแผ่นดินหมายเลข ๓๐๔ จนจดเขตทางของทางหลวงแผ่นดินหมายเลข ๓๓๑ ฟากเหนือซึ่งอยู่ในท้องที่อำเภอแปลงยาว จังหวัดฉะเชิงเทราบริเวณที่วัดจากเขตทางทั้งสองข้างของทางหลวงแผ่นดินหมายเลข ๓๑๔ ออกไปข้างละ ๕๐เมตร โดยเริ่มจากจุดที่ทางหลวงแผ่นดินหมายเลข ๓๑๔ บรรจบกับทางหลวงแผ่นดินหมายเลข๓๐๔ ซึ่งอยู่ในท้องที่อำเภอเมืองฉะเชิงเทรา จังหวัดฉะเชิงเทรา ไปทางทิศใต้และเริ่มจากจุดที่ทางหลวงแผ่นดินหมายเลข ๓๑๔ บรรจบกับทางหลวงแผ่นดินหมายเลข ๓๐๔ไปยังทิศตะวันตกเฉียงใต้ ตามแนวทางหลวงแผ่นดินหมายเลข ๓๑๔จนจดเขตทางของทางหลวงแผ่นดินหมายเลข ๓๔ (ถนนบางนา - ตราด) ฟากเหนือซึ่งอยู่ในท้องที่อำเภอบางปะกงจังหวัดฉะเชิงเทรา บริเวณที่วัดจากเขตทางทั้งสองข้างของทางหลวงแผ่นดินหมายเลข ๓๓๑ออกไปข้างละ ๕๐ เมตร โดยเริ่มจากจุดที่ทางหลวงแผ่นดินหมายเลข ๓๓๑ บรรจบกับทางหลวงแผ่นดินหมายเลข๓๐๔ ซึ่งอยู่ในท้องที่อำเภอแปลงยาว จังหวัดฉะเชิงเทรา ไปทางทิศตะวันตกเฉียงใต้ตามแนวทางหลวงแผ่นดินหมายเลข๓๓๑ จนจดเส้นแบ่งเขตจังหวัดฉะเชิงเทรากับจังหวัดชลบุรี ฟากเหนือซึ่งอยู่ในท้องที่อำเภอแปลงยาว จังหวัดฉะเชิงเทราบริเวณที่วัดจากเขตทางทั้งสองข้างของทางหลวงพิเศษหมายเลข ๗ (ถนนมอเตอร์เวย์)ออกไปข้างละ ๕๐ เมตร โดยเริ่มจากเส้นแบ่งเขตจังหวัดฉะเชิงเทรากับจังหวัดสมุทรปราการฟากตะวันออก ซึ่งอยู่ในท้องที่อำเภอบางปะกง จังหวัดฉะเชิงเทราไปทางทิศตะวันออกเฉียงใต้ ตามแนวทางหลวงพิเศษหมายเลข ๗ (ถนนมอเตอร์เวย์)จนจดเส้นแบ่งเขตจังหวัดฉะเชิงเทรากับจังหวัดชลบุรี ฟากเหนือ ซึ่งอยู่ในท้องที่อำเภอบางปะกงจังหวัดฉะเชิงเทรา บริเวณที่วัดจากเขตทางทั้งสองข้างของทางหลวงแผ่นดินหมายเลข ๓๔ (ถนนบางนา- ตราด) ออกไปข้างละ ๕๐ เมตร โดยเริ่มจากเส้นแบ่งเขตจังหวัดฉะเชิงเทรากับ จังหวัดสมุทรปราการฟากตะวันออก ซึ่งอยู่ในท้องที่อำเภอบางปะกง จังหวัดฉะเชิงเทรา ไปทางทิศตะวันออกเฉียงใต้ตามแนวทางหลวงแผ่นดินหมายเลข ๓๔ (ถนนบางนา - ตราด)จนจดเส้นแบ่งเขตจังหวัดฉะเชิงเทรากับจังหวัดชลบุรี ฟากเหนือซึ่งอยู่ในท้องที่อำเภอบางปะกงจังหวัดฉะเชิงเทราบริเวณที่วัดจากเขตทางทั้งสองข้างของทางหลวงแผ่นดินหมายเลข ๓(ถนนสุขุมวิท) ออกไปข้างละ ๕๐ เมตร โดยเริ่มจากเขตทางของทางหลวงแผ่นดินหมายเลข ๓๔(ถนนบางนา - ตราด) ฟากใต้ ซึ่งอยู่ในท้องที่อำเภอบางปะกง จังหวัดฉะเชิงเทราไปทางทิศตะวันตกเฉียงใต้ตามแนวทางหลวงแผ่นดินหมายเลข ๓ (ถนนสุขุมวิท)จนจดเส้นแบ่งเขตจังหวัดฉะเชิงเทรากับจังหวัดสมุทรปราการ ฟากตะวันออกซึ่งอยู่ในท้องที่อำเภอบางปะกง จังหวัดฉะเชิงเทราภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารประเภทป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายชื่อถนน ตรอก ซอยป้ายของทางราชการ ป้ายตามกฎหมายว่าด้วยการเลือกตั้งป้ายเครื่องหมายหรือสัญลักษณ์ของสถานประกอบการและป้ายชื่อหมู่บ้านที่ติดหรือตั้งบนพื้นดินที่มีพื้นที่รวมกันไม่เกิน ๕ ตารางเมตรและมีความสูงไม่เกิน ๑๒ เมตรการวัดความสูงของป้ายให้วัดจากระดับพื้นดินถึงส่วนที่สูงที่สุดของป้ายข้อ ๒ภายในบริเวณพื้นที่ที่กำหนดตามข้อ ๑ห้ามบุคคลใดดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่มีลักษณะต้องห้ามตามที่กำหนดในข้อ๑ข้อ ๓อาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่มีอยู่แล้วในบริเวณพื้นที่ที่กำหนดตามข้อ๑ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายดังกล่าวให้เป็นอาคารที่มีลักษณะต้องห้ามตามที่กำหนดในข้อ๑ข้อ ๔อาคารประเภทป้ายหรือสิ่งที่สร้างขึ้นสำหรับติดหรือตั้งป้ายที่ได้รับใบอนุญาตหรือใบรับแจ้งการก่อสร้างหรือดัดแปลงตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับ และยังก่อสร้างหรือดัดแปลงอาคารไม่แล้วเสร็จให้ได้รับยกเว้นไม่ต้องปฏิบัติตามกฎกระทรวงนี้ แต่จะขอเปลี่ยนแปลงการขออนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๒๙ พฤษภาคม พ.ศ. ๒๕๕๒ชวรัตน์ชาญวีรกูลรัฐมนตรีว่าการกระทรวงมหาดไทย[เอกสารแนบท้าย]๑.แผนที่ท้ายกฎกระทรวงกำหนดบริเวณห้ามก่อสร้างหรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายในพื้นที่บางส่วนในท้องที่อำเภอบางน้ำเปรี้ยวอำเภอบางคล้า อำเภอราชสาส์น อำเภอพนมสารคาม อำเภอเมืองฉะเชิงเทรา อำเภอบ้านโพธิ์อำเภอแปลงยาว และอำเภอบางปะกง จังหวัดฉะเชิงเทรา พ.ศ. ๒๕๕๒(ดูข้อมูลจากภาพกฎหมาย)หมายเหตุ:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่องกำหนดบริเวณห้ามก่อสร้างหรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายในพื้นที่บางส่วนในท้องที่อำเภอบางน้ำเปรี้ยวอำเภอบางคล้า อำเภอราชสาส์น อำเภอพนมสารคาม อำเภอเมืองฉะเชิงเทรา อำเภอบ้านโพธิ์อำเภอแปลงยาว และอำเภอบางปะกง จังหวัดฉะเชิงเทรา ลงวันที่ ๒๙ มกราคม พ.ศ. ๒๕๕๑ซึ่งมีผลใช้บังคับตั้งแต่วันที่ ๒๙ กุมภาพันธ์ พ.ศ. ๒๕๕๑ เป็นต้นมา แต่มาตรา ๑๓วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิกและโดยที่สมควรห้ามก่อสร้างหรือดัดแปลงอาคารประเภทป้ายหรือสิ่งที่สร้างขึ้นสำหรับติดหรือตั้งป้ายต่อไปเพื่อประโยชน์ในด้านการรักษาคุณภาพสิ่งแวดล้อมการผังเมือง การสถาปัตยกรรม และการควบคุมความหนาแน่นของอาคาร จึงจำเป็นต้องออกกฎกระทรวงนี้ปริยานุช/ผู้จัดทำ๒๓มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๔๐ ก/หน้า ๔๖/๑๙ มิถุนายน ๒๕๕๒